30. ΝΟΜΟΣ υπ' αριθ. 1442 της 16/23 Ιουν. 1950 Περί καθορισμού των παραβόλων των ενώπιον του Συμβουλίου Επικρατείας ασκουμένων αιτήσεων. Άρθρον μόνον.-1.Τα υπό των άρθρ. 42, 44 και 49 του Ν. 3713/1928 "περί Συμβουλίου Επικρατείας", ως ετροποποιήθη δια των άρθρων 1 Νόμ. 4210 και 10 Νόμ. 4986, προβλεπόμενα παράβολα εκ δραχ. 500, ορίζονται από της ισχύος του παρόντος εις δραχ. 40.000. Τα παράβολα ταύτα δύνανται να αυξομειώνται δι' αποφάσεως του επί της Δικαιοσύνης Υπουργού. Το παράβολον τούτο ηυξήθη εις δραχ. 100.000 δια του Νόμ. 2142/1952. 2.Η επιδίκασις δικαστικών εξόδων γίνεται και υπό του Συμβουλίου Επικρατείας, πάντοτε συμφώνως προς τας διατάξεις του Κώδικος περί Δικηγόρων. 3.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.

[Source: greek_legal_code_raptarchis | Tokens: 674]